CELEX: 32006R0312
Language: lt
Date: 2006-02-22 00:00:00
Title: 2006 m. vasario 22 d.  Komisijos reglamentas (EB) Nr. 312/2006, iš dalies keičiantis Reglamentą (EB) Nr. 1062/2005 dėl nuolatiniame konkurse numatyto eksportuoti paprastųjų kviečių, saugomų Austrijos intervencinės agentūros, kiekio

23.2.2006   
            
            
               LT
            
            
               Europos Sąjungos oficialusis leidinys
            
            
               L 52/11
            
         
      KOMISIJOS REGLAMENTAS (EB) Nr. 312/2006
   2006 m. vasario 22 d.
   iš dalies keičiantis Reglamentą (EB) Nr. 1062/2005 dėl nuolatiniame konkurse numatyto eksportuoti paprastųjų kviečių, saugomų Austrijos intervencinės agentūros, kiekio
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
   kadangi:
   
               (1)
            
            
               Komisijos reglamentu (EB) Nr. 1062/2005 (2) pradedamas nuolatinis konkursas dėl 124 109 tonų Austrijos intervencinės agentūros saugomų paprastųjų kviečių eksporto.
            
         
               (2)
            
            
               Per konkursus, kurie vyko po to, kai buvo paskelbtas šis nuolatinis konkursas, buvo išnaudotas beveik visas ekonominės veiklos vykdytojams skirtas kiekis. Atsižvelgiant į didelę paklausą per pastarąsias savaites ir į padėtį rinkoje, reikėtų pasiūlyti naują kiekį ir įgalioti Austrijos intervencinę agentūrą 45 000 tonų padidinti eksportuotiną kiekį, dėl kurio skelbiamas konkursas.
            
         
               (3)
            
            
               Todėl Reglamentą (EB) Nr. 1062/2005 reikėtų atitinkamai iš dalies pakeisti.
            
         
               (4)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1062/2005 2 straipsnis iš dalies pakeičiamas taip:
   
      „2 straipsnis
      Konkursas vyksta dėl maksimalaus 169 109 tonų paprastųjų kviečių, eksportuotinų į trečiąsias šalis, išskyrus Albaniją, Buvusiąją Jugoslavijos Respubliką Makedoniją, Bosniją ir Hercegoviną, Bulgariją, Kroatiją, Lichtenšteiną, Rumuniją, Serbiją ir Juodkalniją (3) bei Šveicariją.
   
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. vasario 22 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).
   
      (2)  OL L 174, 2005 7 7, p. 30. Reglamentas su pakeitimais, padarytais Reglamentu (EB) Nr. 79/2006 (OL L 14, 2006 1 19, p. 4).
   
      (3)  Įskaitant Kosovą, kaip jis yra apibrėžtas 1999 m. birželio 10 d. Jungtinių Tautų Saugumo Tarybos rezoliucijoje Nr. 1244.“.